armvectores/hy_wikipedia_2023 huggingface dataset:
Արտեմ Ալիխանյան

Անվան այլ կիրառումների համար տե՛ս՝ Ալիխանյան եղբայրներ (այլ կիրառումներ)Արտեմ Իսահակի Ալիխանյան (ռուս.՝ Артём Исаакович Алиханьян, հունիսի 11 (24), 1908, Թիֆլիս, Ռուսական կայսրություն - փետրվարի 25, 1978(1978-02-25), Մոսկվա, ԽՍՀՄ), հայ ֆիզիկոս, ֆիզիկամաթեմատիկական գիտությունների դոկտոր (1940), պրոֆեսոր (1942), ԽՍՀՄ ԳԱ թղթակից անդամ (1946), ՀԽՍՀ ԳԱ ակադեմիկոս (1943), ՀԽՍՀ գիտության վաստակավոր գործիչ (1967), ԽՍՀՄ Պետական (1941, 1948) և Լենինյան (1970) մրցանակակիր։ Աբրահամ Ալիխանովի եղբայրը։


== Կենսագրություն ==
Ծնվել է Թիֆլիսում։ Ավարտել է Լենինգրադի համալսարանը (1931)։ 1943-1973 թվականներին՝ Երևանի ֆիզիկայի ինստիտուտի տնօրեն։ 1946-1960 թվականներին՝ Մոսկվայի ճարտարագիտաֆիզիկական ինստիտուտի տարրական մասնիկների լաբորատորիայի վարիչ։
Աշխատությունները վերաբերում են միջուկային ֆիզիկային, տիեզերական ճառագայթների և տարրական մասնիկների ֆիզիկային, արագացուցիչների տեսությանը և ստեղծմանը։ 1934 թվականին Աբրահամ Ալիխանովի և Մ. Կոզադաևի հետ հայտնաբերել է գրգռված միջուկներից էլեկտրոն-պոզիտրոն զույգերի առաքման երևույթը, 1936 թվականին Ա. Ալիխանովի և Լ. Արցիմովիչի հետ փորձով հիմնավորել է իմպուլսի պահպանման օրենքը էլեկտրոն-պոզիտրոն զույգերի անիհիլացման ժամանակ։
1942 թվականին Ալիխանովի հետ հիմնադրել է Արագածի տիեզերական ճառագայթների հետազոտման կայանը, հայտնաբերել լիցքավորված մասնիկների «նեղ» հեղեղները (1943), մեծ էներգիայով պրոտոնների առատ հոսքի գոյությունը տիեզերական ճառագայթներում (1945), տիեզերական նեյտրոնների ազդեցությամբ ատոմից արագ պրոտոններ անջատվելու երևույթը (1950)։ Ալիխանովի հետ փորձարարական հետազոտությունների հիման վրա առաջինն է նշել (1946) տարրական նոր մասնիկների գոյությունը տիեզերական ճառագայթներում։
Ատոմի միջուկի գաղտնիքները բացահայտելու համար ֆիզիկոսներն այն ռմբակոծում են մեծ էներգիա ունեցող տարրական մասնիկներով։ Այդպիսի էներգիա ունեցող մասնիկներ ստանալու համար ստեղծվեցին արագացուցիչներ, որտեղ տարրական մասնիկների շարժումն արագացվում է, և դրանք ձեռք են բերում մեծ էներգիա։ ԽՍՀՄ-ում կոշտ կիզակետումով պրոտոնային առաջին արագացուցիչն ստեղծվեց Աբրահամ Ալիխանովի ղեկավարությամբ Մոսկվայում, իսկ ժամանակի ամենահզոր էլեկտրոնային արագացուցիչը՝ Արտեմ Ալիխանյանի նախաձեռնությամբ ու ղեկավարությամբ՝ Երևանում։ Մեծ էներգիայով տարրական մասնիկների ուսումնասիրության համար Արտեմ Ալիխանյանը ստեղծեց նաև բազմաթիվ սարքեր։
Ալիխանյանը ստեղծել և կատարելագործել է մեծ էներգիայով մասնիկների հետազոտման սարքեր (մագնիսական մասսպեկտրոմետր, բշտիկային և կայծային խցիկներ)։ Ալիխանյանի նախաձեռնությամբ ստեղծվել է Երևանի էլեկտրոնային օղակաձև արագացուցիչը։ Կազմակերպել է Մոսկվայի ճարտարագիտաֆիզիկական ինստիտուտի միջուկային ֆիզիկայի ամբիոնը (1946), հիմնադրել Նոր Ամբերդի կայանը (1958), ղեկավարել տեսական և փորձարարական ֆիզիկայի Նոր Ամբերդի դպրոցը։


== Մահը ==
Վախճանվել է Մոսկվայում, թաղված է Երևանում։


== Հիշատակ ==

Ալիխանյան եղբայրների անունով է կոչվել Երևանի փողոցներից մեկը, իսկ Երևանի պետական համալսարանում սահմանվել է նրանց անվան կրթաթոշակ։


== Գրականություն ==
Արտեմ Իսահակի Ալիխանյան։ Կենսամատենագիտություն, Երևան, 1993 (Նյութեր Հայաստանի գիտնականների կենսամատենագիտության, 46)։
Л. А. Арцимович (и др.), Артем Исаакович Алиханян, «Успехи физических наук», 1968, т. 95, в. 2.


== Ծանոթագրություններ ==
Լա Գրև սյուր Մինիոն

Լա Գրև սյուր Մինիոն (ֆր.՝ La Grève-sur-Mignon), համայնք Ֆրանսիայում՝ Պուատու-Շարանտ մարզի Ծովափնյա Շարանտ գավառի Լա Ռոշել շրջանում։ Մտնում է Կուրսոն կանտոնի կազմի մեջ։ 
Համայնքի INSEE կոդ՝ 17182։


== Բնակչություն ==
Համայնքի բնակչությունը 2010 թվականին կազմում էր 484 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Լա Գրև սյուր Մինիոն (ֆր.)
Սիյա

Անվան այլ կիրառումների համար տե՛ս՝ Սիյա (այլ կիրառումներ)Սիյա, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Բիթլիսի աջ վտակներից մեկի ափին, Սղերդ քաղաքից 14 կմ հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մարդիկ Մարտին

Մարդիկ Մարտին (սեպտեմբերի 16, 1934(1934-09-16), Իրան - սեպտեմբերի 11, 2019(2019-09-11), Los Angeles), հայկական ծագմամբ ամերիկացի կինոսցենարիստ։ Ծնվել է Իրանում, մեծացել՝ Իրաքում։


== Կենսագրություն ==
Մարտինը ծնվել է 1936 թվականի սեպտեմբերի 16-ին Իրանում։ 1960 թվականին նա հեռանում է Բաղդադից և մեկնում Նյու Յորք։ Բազում մասնագիտություններ փոխելուց հետո 1961 թվականին ընդունվում է Նյու Յորքի կինոդպրոց, որտեղ էլ ծանոթանում է կինոլեգենդ Մարտին Սկորսեզեի հետ։
Մարդիկ Մարտինի և Մարտին Սկորսեզեի համատեղ ստեղծած ամենահայտնի ֆիլմերն են՝ «Նյու Յորք, Նյու Յորք» և «Կատաղի ցուլ»։


== Ֆիլմագրություն ==
1964։ Դա ոչ միայն Դուք, Մյուրեյ, (գործընկեր։ Մարտին Սկորսեզե)
1971։ Վրեժ իմ ճակատագիր, (գործընկեր։ Ջոզեֆ Ադլեր)
1973։ Չար փողոցները, (գործընկեր։ Մարտին Սկորսեզե)
1976։ Վալենտինո, (գործընկեր։ Քեն Ռուսել)
1977։ Նյու Յորք, Նյու Յորք, (գործընկեր։ Մարտին Սկորսեզե)
1978։ Նվագախումբ, (գործընկեր։ Մարտին Սկորսեզե)
1980։ Կատաղի ցուլ, (գործընկեր։ Մարտին Սկորսեզե)
2014։ Սպի, (գործընկեր։ Ֆատի Ակին)


== Ծանոթագրություններ ==


== Աղբյուրներ ==
Easy Riders, Raging Bulls (1998), by Peter Biskind (Chapter Eight։ The Gospel According to St. Martin)


== Արտաքին հղումներ ==
Մարտիկ Մարտին Internet Movie Database կայքում,
Մարտիկ Մարտին  Հարավային Կալիֆորնիայի համալսարանի կայքում։
Նասիբա Զեյնալովա

Նասիբա Ջահանգիր ղիզի Զեյնալովա (ադրբ.՝ Nəsibə Cahangir qızı Zeynalova, ապրիլի 20, 1916(1916-04-20), Բաքու, Ռուսական կայսրություն - մարտի 10, 2004(2004-03-10), Բաքու, Ադրբեջան), ադրբեջանցի թատրոնի և կինոյի դերասանուհի, Ադրբեջանական ԽՍՀ-ի ժողովրդական արտիստուհի (1967), Ադրբեջանական ԽՍՀ պետական մրցանակի դափնեկիր (1974) ;


== Կենսագրություն ==
Նասիբա Զեյնալովան ծնվել է 1916 թվականի ապրիլի 20-ին Բաքվում։ 1932 թվականին դարձել է Ռզա Թահմասիբի դրամա ասոցիացիայի անդամ։ 1934-1937 թվականներին նա սկսեց աշխատել Բաքվում գործող սովխոզական և կոլխոզական թատրոններում որպես դերասանուհի։ 1938 թվականին սկսեց իր գործունեությունը նորաստեղծ Ադրբեջանի պետական երաժշտական կոմեդիայի թատրոնում։ Այդ տարի նա ընդունեց Բաքվի Թատրոնի դպրոց։ Աղասադիղ Գերայբեյլին եղել է նրա ուսուցիչը։ Երբ սովորել է տեխնիկումում Նասիբա Զեյնալովան բնորոշ էին մի շատ դերերը։ Լավագույններից են՝ Կատերինա (Ուիլյամ Շեքսպիր), Էլվիրա (Դոն Ժուան, Մոլիեր) և Ելիզավետա (Յոհան Ֆրիդրիխ Շիլլեր)։ Կերտել է սոցիալական սրությամբ կատակերգական և տարբեր կերպարներ. Ջեննեթ խալա, Նարգիլե, Զուլեյխա և այլն։
Նասիբա Զեյնալովան 1960 թվականի մայիսի 24-ին ադրբեջանական թատրոնի արվեստի զարգացման գործում ունեցած ավանդի համար պարգևատրվել է «Ադրբեջանի Հանրապետության վաստակավոր արտիստ» պատվավոր կոչում։ Իսկ 1967 թվականին արժանացել է ժողովրդական արտիստի պատվավոր կոչմանը։ 1974 թվականից հանդիսանում է Ադրբեջանի պետական մրցանակի դափնեկիր։
Նասիբա Զեյնալովան մահացել է 2004 թվականի մարտի 10-ին Բաքվում։


== Տես նաև ==
Ամալիա Փանահովա
Հոքյումա Ղուրբանովա


== Ծանոթագրություններ ==
Բագլաի (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ԲագլաիԲագլաի (ուկրաիներեն՝ Баглаї), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Բագլաի գյուղում բնակվում էր 368 մարդ։ Բնակավայրը զբաղեցնում է 1,69 կմ² տարածք։ Բնակչության խտությունը կազմում էր 217,75 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գոլուբինկա (այլ կիրառումներ)

Գոլուբինկա, կարող է վերաբերել՝

Գոլուբինկա - գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում
Գոլուբինկա - գյուղ Ուկրաինայի Ղրիմի Ինքնավար Հանրապետության Բախչիսարայի շրջանում
Քննադատություն

Քննադատությունը (ֆրանսիական քննադատությունը ծագել է հին հունարեն κριτική τέχνη «Ապամոնտաժման արվեստ, դատողություն»), վերլուծություն, մարդու գործունեության ցանկացած ոլորտի երևույթների գնահատում:Քննադատության խնդիրներն են.

հակասությունների բացահայտում,
սխալների նույնականացում և դրանց վերլուծություն,
վերլուծություն, ինչ-որ բանի քննարկում ՝ գնահատական ​​տալու համար (օրինակ ՝ գրական քննադատություն),
հետազոտություն, հուսալիության գիտական ​​ստուգում, ինչ-որ բանի հավաստիությունը (օրինակ ՝ տեքստի քննադատություն, պատմական աղբյուրների քննադատություն)
գնահատումՔննադատ (հունարեն κριτικός, քննադատությունից ՝ ապամոնտաժելու, դատելու արվեստ) այն անձն է (մասնագետ), որի գործունեության ոլորտը քննադատություն է, այսինքն ՝ վերլուծություն, գնահատում և դատողություն մարդկային գործունեության ցանկացած բնագավառի երևույթների վերաբերյալ, սովորաբար մշակույթի ոլորտում։


== Տես նաև ==
Հակասության օրենք
Կինոքննադատություն
Ճանաչողական դիսոնանս
Քննադատական ​​մտածողություն
Տրամաբանություն


== Նշումներ ==
Արագածոտնի մարզի ընդհանուր իրավասության դատարան

Արագածոտնի մարզի ընդհանուր իրավասության դատարան, Հայաստանի Հանրապետության դատական համակարգի մաս կազմող ընդհանուր իրավասության դատարան, որին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Դատարանի իրավասության ներքո է ՀՀ Արագածոտնի մարզը։


== Իրավասություն ==
Դատարանին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Արագածոտնի մարզի ընդհանուր իրավասության դատարանը վերահսկողություն է իրականացնում մինչդատական վարույթի նկատմամբ (այդ թվում՝ լուծում է կալանքը՝ որպես խափանման միջոց ընտրելու, բնակարանում խուզարկությունը թույլատրելու հետ կապված հարցերը), ինչպես նաև ըստ էության քննում է քրեական դատավարության օրենսդրությամբ նախատեսված այլ գործեր։


== Դատավորներ ==
Արագածոտնի մարզի ընդհանուր իրավասության դատարանը կազմված է դատարանի նախագահից և հինգ դատավորից.

Սուրեն Լենդրուշի Մնոյան, դատարանի նախագահ,
Մանուկ Սոկրատի Մարգարյան, դատավոր,
Գոհարիկ Մանուկի Խաչատրյան, դատավոր,
Արթուր Ալբերտի Մարգարյան, դատավոր,
Գևորգ Գրիշայի Նարինյան, դատավոր,
Սամվել Ազատի Ուզունյան, դատավոր։


== Նստավայրեր ==
Արագածոտնի մարզի ընդհանուր իրավասության դատարանը ունի երեք նստավայր հետևյալ հասցեներով.

ՀՀ, Արագածոտնի մարզ, ք. Աշտարակ, Էջմիածնի խճուղի, 65,
ՀՀ, Արագածոտնի մարզ, ք. Ապարան, Գայի, 25,
ՀՀ, Արագածոտնի մարզ, ք. Թալին, Խանջյան, 13։


== Ծանոթագրություններ ==
(1140) Ղրիմ

(1140) Ղրիմ (անգլ.՝ Crimea), աստերոիդ աստերոիդների հիմնական գոտում։ Հայտնաբերվել է 1929 թվականի դեկտեմբերի 30-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 2,773691 ա. մ., առավելագույնը մոտենում է 2,4592 ա. մ. հեռավորության վրա և հեռանում 3,0882 ա. մ.։ Արեգակի շուրջ մեկ ամբողջական պտույտ է կատարում 1687,27 երկրային օրվա ընթացքում, իր ուղեծրով շարժվելով միջինում 0,213362 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,14° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1140) Ղրիմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հիպոկամպ

Հիպոկամպ (իր անվանումը ստացել է ծովաձիու հետ նմանություն ունենալու պատճառով) կազմում է մարդկանց և այլ ողնաշարավոր կենդանիների ուղեղի մի մասը։ Մարդիկ և այլ կաթնասուններ ունեն երկու հիպոկամպ, ուղեղի ամեն կիսագնդում մեկ հատ։ Հիպոկամպը պատկանում է լիմբիական համակարգին և կարևոր դեր է խաղում կարճատև հիշողությունը երկարատևի վերածելու գործում։ Մասնակցում է նաև տարածական հիշողությունը և ակտիվացնում է տարածական կողմնորոշումը։ Հիպոկամպը տեղակայված է քունքային բլթում, քունքային բլթի կեղևի տակ։ Այն կազմված է երկու հիմնական մասից՝ սեփական մասից (այսպես կոչված Ամմոնի եղջյուր) և ատամնավոր կորիզից։
Ալցհեյմերի հիվանդության և թուլամտության այլ ձևերի ժամանակ հիպոկամպը առաջին մասերից է ուղեղի, որ վնասվում է։ Վաղ ախտանիշներից են կարճատև և երկարատև հիշողության կորուստը, ապակողմնորոշումը։ Հիպոկամպը վնասվում է նաև հիպօքսիայի, էնցեֆալիտի, էպիլեպսիայի պատճառով։ Հիպոկամպի երկկողմանի վնասում ունեցող մարդկանց մոտ դիտվում է անտերոգրադ ամնեզիա (նոր տեղեկություն հիշելու անկարողություն)։
Մկների վրա հիպոկամպը ուսումնասիրվել է որպես տարածական կողմնորոշման համար պատասխանատու ուղեղի մաս։ Առնետների և մկների հիպոկամպի շատ նեյրոններ գործում են որպես տեղանքի բջիջներ։ Այդ բջիջները առաջացնում են գործողության պոտենցիալ այն ժամանակ, երբ կենդանիները անցնում են իրենց միջավայրի սպեցիֆիկ հատվածով։


== Անատոմիա ==

Հիպոկամպը երևում է որպես գորշ նյութի կուտակում, որը բարձրանում է կողմնային փորոքների հատակից՝ ստորին կամ քունքային եղջյուրի մասից։ Հիպոկամպը նաև երևում է որպես դեպի քունքային բլթի մեջ գնացող կեղևի ծալք Հիպոկամպը ծածկված է պարահիպոկամպալ բլթով և այն տեսանելի է դառնում միայն նրան շրջապատող հյուսվածքի մի մասը հեռացնելուց հետո։ Ուղեղի կեղևը կիսագնդերից անցնելով դեպի ներս բարակում է՝ վեց շերտից դառնալով երեք կամ չորս շերտ և առաջացնում է հիպոկամպը։


== Ծանոթագրություններ ==
Ֆրանկա Հելգ

Ֆրանկա Հելգ (իտալերեն՝ Franca Helg, փետրվարի 21, 1920(1920-02-21), Միլան, Իտալիայի թագավորություն - հունիսի 4, 1989(1989-06-04), Միլան, Իտալիա), իտալացի դիզայներ, ճարտարապետ։


== Կենսագրություն ==
Ֆրանկա Հելգը ծնվել է Միլանում 1920 թվականին։ 1945 թվականին ավարտել է Միլանի պոլիտեխնիկական համալսարանը։ Ակտիվ գործունեություն է ծավալել ինչպես ճարտարապետական պլանավորման, այնպես էլ արդյունաբերական դիզայնի ոլորտներում, կատարել կարևոր նախագծային միջամտություններ՝ հաճախ համագործակցելով Ֆրանկո Ալբինի հետ, որի հետ գործընկերներ են եղել 1951 թվականից մինչև Ալբինիի մահ։ Հաջորդաբար աշխատել է Մարկո Ալբինիի և Անտոնիո Պիվայի հետ։
Վենետիկի ճարտարապետության ինստիտուտում (Iuav), այնուհետև Միլանի պոլիտեխնիկական համալսարանում եղել է ճարտարապետության ամբիոնի ասիստենտ, 1967 թվականից դասավանդել է, 1984 թվականին դարձել է պրոֆեսոր։
Հելգի աշխատանքներից են La Rinascente հռոմեական խանութները, Սալսոմաջորե Տերմեի Terme Luigi Zoja, Պադովայի թանգարանը։


== Ստեղծագործություններ ==
Ֆրանկո Ալբինիի հետ
Մարգերիտա դի Լյուսեմբուրգոյի մահարձանի վերականգնում

Սան Լորենցո տաճարի թանգարանի ներքին հարդարանքներ
Միլանի մետրոյի կահավորում (Compasso d'Oro մրցանակ 1964)
Olivetti հանրախանութը Փարիզում
Ջենովայի Պիկապիերտա շրջանը
Սուրբ Ագոստինոյի թանգարանի կառուցումը (1956-1986)
Զամբելիի տունը Ֆորլիում
La Rinascente Հռոմում (տարածքային մրցանակ IN/ARCH Լացիոյի համար 1963)
Միլանի մետրոյի Մոլինո Դորինո կայարան (1980-1985)
Eremitani տաճարին կից համանուն թանգարան (1982-1985)


== Ծանոթագրություններ ==


== Արտաքին հղումներ ==
Helg (hèlġ), Franca, Enciclopedie on line,  from the site of the Enciclopedia Italiana Treccani (իտալերեն)
Franca Helg, da Scienza A Due Voci, women in Italian science from the Settecento to the Novecento (Università di Bologna) (իտալերեն)
Kesman Cecilia։ «Franca Helg 1920-1989»։ Un día / una arquitecta։ Վերցված է հոկտեմբերի 26, 2015
Շեյխ (Խիանքի գավառ)

Շեյխ, գյուղ Արևմտյան Հայաստանում, Բիթլիսի վիլայեթի Սասունի Խիանքի գավառակում։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ունիան դուս Պալմարիս

Ունիան դուս Պալմարիս (պորտ.՝ União dos Palmares), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Սերանա դուս Կիլոբուս գավառի կազմի մեջ։ Բնակչությունը կազմում է 59 503 մարդ՝ 2007 թվականի տվյալներով։ Գրավում է 426 կմ2 տարածք։ Բնակչության խտությունը՝ 139,6 մարդ/կմ²։
Քաղաքի հովանավորն է Սուրբ կույս Մարիան։


== Պատմություն ==
Քաղաքը հիմնադրվել է 1831 թվականի հոկտեմբերի 13-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 126 323 000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 2133,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,600(տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման արևադարձային է։
Այոս Յոանիս Մալունդաս

Այոս Յոանիս Մալունդաս (հուն․՝ Άγιος Ιωάννης Μαλούντας), գյուղ Կիպրոսի Հանրապետության Նիկոսիայի շրջանում։ Տեղակայված է Մարունտա քաղաքից 5 կմ դեպի հյուսիս։


== Բնակչություն ==
Ըստ 2001 թվականի տվյալների գյուղի բնակչությունը կազմել է 445 մարդ, մեծամասնությունը հույն կիպրացիներ են։


== Ծանոթագրություններ ==
Վարդագույն վարդերով ծաղկաման

«Վարդագույն վարդերով ծաղկաման» (անգլ.՝ Still Life: Vase with Pink Roses) կամ «Վարդեր» (անգլ.՝ Roses),  հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1890 թվականին։ Յուղաներկով կտավի չափերն են 71 × 90 սմ։
Այսօր «Վարդագույն վարդերով ծաղկաման» ստեղծագործությունը պահպանվում և ցուցադրվում է Արվեստի ազգային պատկերասրահում (Վաշինգտոն, ԱՄՆ)։


== Պատմություն ==
1889 թվականի մայիսին Վինսենթ վան Գոգն ինքնակամ բուժման է մեկնում Սան Ռեմիի հոգեբուժարան՝ Սեն Ռեմի դը Պրովանսում։ Երբ հեղինակն ավարտել էր ստեղծագործությունը, արդեն պատրաստվում էր լքել հոգեբուժարանը և տեղափոխվել Օվեր սյուր Ուազ։ Այդ շրջանում է նկարիչը ստեղծել նաև «Վարդագույն վարդեր» կտավը։


== Նկարագիր ==
«Վարդագույն վարդերով ծաղկաման» ստեղծագործությունը նկարելու ժամանակ Վինսենթ վան Գոգն իր մորը նամակով տեղեկացնում է. 

Ըստ էության Վան Գոգը բոլոր ծաղկող ծաղիկներում տեսնում էր վերածնունդ, որպես կյանքի բովանդակություն։
Հեղինակը կտավում ծաղկամանով վարդերը նկարել է կանաչ ֆոնին։ Ալիքանման վրձնահարվածները կենդանացնում են կտավը։ Ի սկզբանե վարդերը պատկերված էին վարդագույն երանգով, սակայն ժամանակի ընթացքում գույնը խամրել է։


== Ծանոթագրություններ ==


== Արտաքին հղումներ ==
«Vincent van Gogh, Roses»։ National Gallery of Art։ Վերցված է 2020-04-11 (անգլ.)
Գլաքարեր և կաղնի

«Գլաքարեր և կաղնի» (ֆր.՝ Les rochers avec chêne, անգլ.՝ Rocks with Oak Tree կամ The Rocks), նիդերլանդացի գեղանկարիչ Վինսենթ վան Գոգի կտավը։ Նկարվել է 1888 թվականի հուլիսին Առլում։ Կտավը գտնվում է Հյուստոնի գեղեցիկ արվեստների թանգարանի հիմնական ցուցասրահում, եվրոպական արվեստի բաժնում։ Այն համարվում է թանգարանի ամենահայտնի ցուցանմուշներից մեկը։


== Նկարագրություն ==
«Գլաքարեր և կաղնի» կտավը նկարվել է 1888 թվականի ամռանը, երբ Վինսենթ վան Գոգը ապրում էր Ֆրանսիայի հարավային Առլ քաղաքում։ Առլյան ժամանակաշրջանը համարվում է գեղանկարչի կյանքի ամենաարգասաբար ստեղծագործական շրջանը։ Կտավին պատկերված բնապատկերը գտնվում էր Մոնմանժուր (ֆր.՝ Montmajour կամ Mont Majour) լեռնային տեղանքում, որը տեղակայված էր Առլից մի քանի կիլոմենտր դեպի հարավ։ Միևնույն ժամականաշրջանին են վերաբերում Մոնմանժուրի տեսակների ուրվագծերի շարքը, որը պահպանվում է Ամստերդամի Վինսենթ վան Գոգի թանգարանում։


== Հետաքրքիր փաստեր ==
Կտավն այնքան է դուր եկել Տեո վան Գոգին (նկարչի եղբորը), որ նա կախել է այն «Սերմնացանը» նկարի կողքին։ Վերջինս Տեոյի կողմից ճանաչվել է գեղանկարչի գլուխգործոցը։


== Ծանոթագրություններ ==


== Արտաքին հղումներ ==
The Rocks, 1888, Vincent van Gogh, Google Art Project, www.googleartproject.com
Խվոշչևատոե (գյուղ, Նովոդուգինսկի շրջան)

Խվոշչևատոե (ռուս.՝ Хвощеватое), գյուղ Ռուսաստանի, Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 229 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մատյուշինո (գյուղ, Վյազեմսկի շրջան)

Անվան այլ կիրառումների համար տե՛ս՝ ՄատյուշինոՄատյուշինո (ռուս.՝ Матюшино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միխայլովկա (գյուղ, Պոչինկովսկի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ռուս.՝ Михайловка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիլդիե (Կանտալի գավառ)

Վիլդիե (ֆր.՝ Villedieu), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 534 մարդ, բնակչության խտությունը` 28.12 մարդ/կմ²։ Բնակավայրը զբաղեցնում է 18.99 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 90 կմ հարավ, Օրիյակ քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 357 աշխատունակ (15-64 տարեկան) բնակիչ, որոնցից ակտիվ էին 268-ը, իսկ ոչ ակտիվները` 89։ Ակտիվության ցուցանիշը կազմում է 75,1 %։ 268 աշխատունակ մարդկանցից աշխատել է 254 անձ (135 տղամարդ և 119 կին)։ Գործազուրկ են եղել 14 անձ (6 տղամարդ և 8 կին)։ 89 անաշխատունակներից 29-ը եղել են աշակերտներ կամ ուսանողներ, 42-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պետրովկա (գյուղ, Զիլաիրսկի շրջան)

Անվան այլ կիրառումների համար տե՛ս՝ ՊետրովկաՊետրովկա (ռուս.՝ Петровка, բաշկիրերեն՝ Петровка), գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 163 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
.tn

.tn՝ Թունիսի վերին մակարդակի ազգային դոմենն է։


== Ծանոթագրություններ ==


== Արտաքին հղումներ ==
IANA .tn whois տեղեկություն
Շիրվան

Անվան այլ կիրառումների համար տե՛ս՝ Շիրվան (այլ կիրառումներ)Շիրվան, գյուղ Արևմտյան Հայաստանում, Վանի վիլայեթի Հեքյարիի գավառում։ Գտնվում էր գավառի հարավ-արևելյան կողմում, մի փոքրիկ գետակի ափին, ճանապարհի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Էլիսոն Բրի

Էլիսոն Բրի Շերմերհորն (անգլ.՝ Alison Brie Schermerhorn, դեկտեմբերի 29, 1982(1982-12-29), Հոլիվուդ, Լոս Անջելես, Կալիֆոռնիա, ԱՄՆ), ավելի հայտնի է Էլիսոն Բրի անունով (անգլ.՝ Alison Brie), ամերիկացի դերասանուհի։ Բրին լայն ճանաչման է արժանացել հատկապես «Միություն» և «Խենթերը» ֆիլմերում խաղացած դերերի շնորհիվ։


== Կենսագրություն ==
Էլիսոն Բրի Շերմերհորնը ծնվել և մեծացել է Հոլիվուդում։ Նրա մայրը եղել է հրեա էր և դասավանդում էր Հարավային Կալիֆոռնիայի հրեական հասարակական կենտրոնում (անգլ.՝ Jewish Community Center), որի թատրոնում էլ կայացել է Էլիսոնի առաջին ելույթը։ Դա եղել է «Օզ երկրի կախարդները» ներկայացումը, որտեղ նա հանդես է եկել 5-6 տարեկանում։ Բրին ավարտել է Հարավային Փասադենայի  ավագ դպրոցը և ընդունվել Կալիֆորնիական արվեստի համալսարանը : Էլիսոնը ուսման ընթացքում մասնակցում է ուսանողների փախանակում ծրագրին, դրա պատճառով էլ նա մի կիսամյակը անց է կացրել շոտլանդական Թագավորական ակադեմիայում։ Նա ավարտել է ուսումը 2005 թվականին և ստացել է բակալավրի աստիճան։ Միչև իր դերասանական կարիերան սկսելը  աշխատել է որպես անիմատոր մանկական միջոցառումների ժամանակ, նաև խաղացել է Կալիֆորնիայի թատրոններում՝ «Odyssey», «Write-Act» և «Rubicon:


=== Անձնական կյանք ===
2017 թվականին մարտին Էլիսոնը ամուսնացել է դերասան՝ Դեյվ Ֆրանկոյի հետ։ Նրանք միչև ամուսնանալը հանդիպել էին 5 տարի։


== Ֆիլմագրություն ==


=== Ֆիլմ ===


== Ծանոթագրություններ ==


== Արտաքին հղումներ ==
Էլիսոն Բրի Internet Movie Database կայքում
Ռաֆիդին Աբդուլահ

Ռաֆիդին Աբդուլահ (ֆր.՝ Rafidine Abdullah, հունվարի 15, 1994(1994-01-15), Մարսել), ֆրանսիացի ֆուտբոլիստ «Ստադ Լոզանի»  ֆուտբոլային ակումբի կիսապաշտպան:


== Կարիերա ==


=== Ակումբ ===
Ռաֆիդին Աբդուլահը Մարսելի «Օլիմպիկ» ֆուտբոլային ակումբի սան է։ Առաջին թիմում նորամուտ է ունեցել 2012 թվականի օգոստոսի 9-ին ՈՒԵՖԱ-ի Եվրոպա լիգայի 2012/2013 Թուրքիայի «Էսկիշեհիրսպոր» ակումբի դեմ ընտրական խաղում։ Երեք օր անց կիսապաշտպանը առաջին անգամ խաղացել է նաև «Լիգա 1»-ում։ «Ռեյմսի» դեմ խաղում նա փոխարինման է դուրս եկել 89-րդ րոպեին։ Ընդհանուր առմամբ 2012/13 մրցաշրջանի ընթացքում Աբդուլահը երկրի չեմպիոնատում 15  առաջնություն է անցկացրել «Մարսելի» կազմում։ 2013-ի սեպտեմբերից կիսապաշտպանը պաշտպանում է «Լորիան» ֆուտբոլային ակումբը, ուր տեղափոխվել էր Ֆրանսիայի մինչև 21 տարեկանների հավաքականի խաղացող Լեմինի Մարիոյի  փոխարեն։


=== Ազգային հավաքականում ===
Ռաֆիդին Աբդուլահը իր նորամուտը նշել է Ֆրանսիայի պատանեկան հավաքականում (մինչև 18 տարեկանների) 2012 թվականի փետրվարի 7-ին Հունաստանից հասակակիցների հետ ընկերական խաղում։ Հետագայում ևս 3 հանդիպում է անցկացրել թիմի կազմում։ 2012 թվականի սեպտեմբեր-հոկտեմբեր ամիսներին կիսապաշտպանը Ֆրանսիայի մինչև 19 տարեկանների հավաքականի կազմում անցկացրել է 3 հանդիպում։ Դրանցից առաջինը Շվեյցարիայի մինչև 19 տարեկանների հավաքականի հետ հանդիպումն էր սեպտեմբերի 28-ին։


== Վիճակագրություն ==
2013 թվականի սեպտեմբերի 3–ի դրությամբ․


== Նվաճումներ ==
Ֆրանսիայի ֆուտբոլի առաջնություն (1)․ 2012/2013


== Ծանոթագրություններ ==
Շարուրդաշտ

Շարուրդաշտ, Մեծ Հայքի Այրարատ նահանգի 22-րդ գավառը։


== Պատմություն ==
Շարուրը մինչև 5-րդ դարը եղել է Հայոց արքունի կալված-գավառը։ Արաբական տիրապետությունից ազատագրելուց հետո հայոց Սմբատ Ա Բագրատունի թագավորը Շարուրն ընծայել է Սյունյաց իշխաններին։


=== Միջնադար ===
Թաթար-մոնղոլական, իսկ այնուհետև թուրքմենական ցեղերի ասպատակումներից հետո Շարուրը որպես Նախիջևանի խանության գավառ, պարսկական տիրապետության ժամանակ գտնվել է նրա իշխանության ներքո։


=== Ռուսաստանի կազմում ===
1828 թվականին Արևելյան Հայաստանը Ռուսաստանին միանալուց հետո Շարուրը Նախիջևանի մյուս գավառների հետ մտել է Ռուսաստանի կողմից կազմված Հայկական մարզի, ապա՝ 1849 թվականին Երևանի նահանգի մեջ, իսկ 1875 թվականին Վայոց ձորի հետ միասին կազմել է Շարուր-Դարալագյազի գավառը, որը փաստորեն պահպանվեց մինչև 1918 թվականը։


=== ԽՍՀՄ կազմում ===
Նախիջևանի խորհրդայնացումից և 1924 թվականին այն որպես ինքնավար հանրապետություն կազմավորվելուց հետո՝ մինչև 1930 թվականը, պատմական գավառի տարածքը 1316 կմ² մակերեսով կոչվել է Շարուրի շրջան, 1930-1966 թվականներին Նորաշենի շրջան, իսկ 1966 թվականին այն վերանվանվել է Իլյիչի շրջան։


=== Ադրբեջանի կազմում ===
1991 թվականի փետրվարի 28-ին Իլյիչի շրջանը վերանվանվել է Շարուրի շրջանի և կազմել Ադրբեջանական Հանրապետության Նախիջևանի Ինքնավար Հանրապետության մասը։


== Գրականություն ==
Կաղապար:Գիրք։ Այվազյան։ Նախիջևան. պատկերազարդ բնաշխարհիկ հանրագիտակ
Վալորիս

Վալորիս (հաճախ Վալլորի, ֆր.՝ Vallauris)՝ Անթիբ քաղաքի ծայր արևելք, գտնվում է Ֆրանսիայի հարավ-արևելքում Լազուր ափ տարածաշրջանում։ Լողափի հետ միասին Գոլֆ-Ժուանայի համայնքի քաղաքային վարչությունը ինքնուրույն բաժանվել է Պրովանս Ալպեր Լազուր ափ տարածաշրջանում, Ծովափնյա Ալպեր գավառ, Գրաս շրջան, Անթիբ կանտոն։ Կլիման՝ միջերկրածովյան, արևոտ օրերի քանակը՝ 300, հունվարյան միջին ջերմաստիճանը +11 °C, հուլիսյանը՝ +2 °C։
Համայնքի տարածքը՝ 13,04 կմ², բնակչությունը՝ 30 610 մարդ (2006) բնակչության աճի միտմամբ՝ 26 595 մարդ (2012),բնակչության խտություն՝ 2039,5 մարդ/կմ²։


== Պատմություն ==
Վալորիսն առաջին անգամ հիշատակվել է 10-րդ դարի գրություններում, որպես «Ոսկե հովիտ» կոչվող Լերինս Աբբեյի սեփականություն(лат. Vallis Aurea): Ծովափնյա գյուղի ծաղկումը կապված է վենտիմիլիական ֆեոդալական Լասկարի տոհմի հետ (16-րդ դար)։ 1815 թվականին Գոլֆ-Ժուան լողափից Էլբա կղզի է փախչել Նապոլեոն Բոնապարտը։
19-րդ դարի վերջից Վալորիսը՝ կավագործության արվեստի արտադրության հայտնի կենտրոն էր։ Միևնույն ժամանակ ձեռք է բերել առողջարանային համբավ։ 1970-ական թվականներին քաղաքի զարգացման համար նոր խթան է հանդիսացել մոտակա Սոֆիա-Անտիպոլիս տեխնոպարկը։


== Բնակչություն ==
Համայնքի բնակչությունը 2011 թվականին կազմել է 27 411 մարդ, իսկ 2012 թվականին՝ 26 595 մարդ։

Բնակչության քանակի շարժընթացը՝


== Էկոնոմիկա ==
2010 թվականից աշխատունակության տարիքի է 16 796 մարդ (15-64 տարեկան), 11 917-ը եղել են տնտեսապես ակտիվ, 4879-ը՝ ոչ ակտիվ (ակտիվների ցուցանիշ՝ 71,0 %, 1999 թվականին՝ 68,9 %)։ 11 917 ակտիվ աշխատունակ բնակիչներից աշխատում են 10 090 մարդ (5338 տղամարդ և 4752 կին), 1827-ը մնացել են գործազուրկ (949 տղամարդ և 878 կին)։ 4879 աշխատունակ ոչ ակտիվ քաղաքացիներից 1408 -ը աշակերտներն են և ուսանողները, 1629-ը թոշակառուները, իսկ մնացած 1842-ը՝ ոչ ակտիվ, այլ պատճառներով։
2010 թվականին համայնքի տնային տնտեսությունների քանակի 12 613 էր, որտեղ ապրում էին 28 211,0 մարդ։ Ընդ որում միջին թվով մեկ հարկատուի եկամուտը կազմում է 17 հազար 933 եվրո։


== Տեսարժան վայրեր ==
Վալորիսում գործում է Պաբլո Պիկասոյի թանգարաններից մեկը։ Նկարիչը այստեղ աշխատել է խեցեղենի հետ, սկսած 1948 թվականին, իսկ 1954 թվականի գարնանը Սիլվետտը Վալորիսում սկսեց իր նկարների շարքը։


== Պատկերասրահ ==

		
		


== Ծանոթագրություններ ==


== Արտաքին հղումներ ==
«Վալորիսի քաղաքային վարչության պաշտոնական կայք» (ֆրանսերեն)։ Վերցված է 30 августа 2015 года
Օսինովիցա (գետ)

Անվան այլ կիրառումների համար տե՛ս՝ Օսինովիցա (այլ կիրառումներ)Օսինովիցա (ռուս.՝ Осиновица), գետ Ռուսաստանում, հոսում է Սլոբոդսկոյ շրջանում, Կիրովի մարզում։ Գետաբերանը տեղակայված է Բորովիցա գետի աջ ափին՝ 9,2 կմ հեռավորության վրա։ Գետի երկարությունը 11 կմ է։
Գետի ակունքը գտնվում է անտառներում Կոմի Հանրապետության սահմանի մոտակայքում, Սուխոբորկա գյուղից 20 կմ հյուսիս։ Գետը հոսում է հարավ, անտառյին վայրում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վոլգա, գետի ենթաավազանը՝ Վոլգա մինչև Կույբիշևսկի հիդրոհանգույց։ Գետի ավազանը՝ Վոլգա մինչև Կույբիշևսկի հիդրոհանգույց։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100031877
Հիդրոլոգիական ուսումնասիրությունների կոդը - 111103187
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռոֆրանո

Ռոֆրանո (իտալերեն՝ Rofrano), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 252189 06 մարդ, բնակչության խտությունը կազմում է 38 մարդ/կմ²։ Զբաղեցնում է 58 կմ² մակերես։ Փոստային ինդեքս՝ 84070, հեռախոսային կոդ՝ 0974։
Կոմունայի հովանավորներն են Ամենասուրբ Աստվածածինը, տոնը նշվում է ամեն տարի սեպտեմբերի 8-ին, ինչպես նաև սուրբ Նիկողայոս Զմյուռնացի՝ հրաշագործը, տոնը նշվում է դեկտեմբերի 6-ին։


== Ծանոթագրություններ ==
Ռոսսոշ (Տարասովսկի շրջան)

Անվան այլ կիրառումների համար տե՛ս՝ Ռոսսոշ (այլ կիրառումներ)Ռոսսոշ (ռուս.՝ Россошь), գյուղ Ռուսաստանի Ռոստովի մարզի Տարասովսկի շրջանում։ Մտնում է Տարասովսկի գյուղական համայնքի կազմի մեջ։
Ֆրանսուա Վիկտոր Ալֆոնս Օլար

Ֆրանսուա Վիկտոր Ալֆոնս Օլար, (ֆր.՝ François-Alphonse Aulard, հուլիսի 19, 1849(1849-07-19)[…], Մոնբրոն - հոկտեմբերի 23, 1928(1928-10-23)[…], place de l'École, Փարիզի 1-ին շրջան), ֆրանսիացի պատմաբան։


== Կենսագրություն ==
Ծնվել է Ֆրանսիայի Շարանտ գավառի Մոնբրոն համայնքում։ 1867 թվականին ընդունվել է Փարիզի Բարձրագույն Նորմալ դպրոց։ 1877 թվականին ստացել է գրականության դոկտորի աստիճան՝ Գայ Ազինի Պոլիոնի մասին լատիներեն և Ջակոմո Լեոպարդի՝ ֆրանսերեն լեզուներով դիպլոմային աշխատանքների համար։
Ապա անցել է պատմության ուսումնասիրության և ձեռք բերել համբավ ֆրանսիական հեղափոխության դարաշրջանում խորհրդարանական պերճախոսության ուսումնասիրության համար՝ Les orateurs de la Constituante (1882) և Les orateurs de la Legislative et de la Convention (1885): Նա զբաղեցրել է Փարիզի քաղաքապետարանի կողմից Սորբոնում հիմնադրված հեղափոխության պատմության բաժինը։ 1884 թվականից «La Justice» ամսագրում Santhonax կեղծանունով սկսել է տեղադրել քննադատական և պատմական ակնարկներ։ 1887 թվականից ղեկավարել է «Ֆրանսիական հեղափոխության» պատմական ամսագիրը։
1901 թվականին հրապարակել է իր «Ֆրասնսիական հեղափոխության քաղաքական պատմություն» աշխատությունը։ Դա հիմնականում ժողովրդավարության և հանրապետության պատմությունն է։ Նա չի անդրադարձել հեղափոխության ո՛չ դիվանագիտական, ո՛չ ռազմական կողմերին, և իր ներքին պատմության մեջ չի շոշափել սոցիալական, տնտեսական, ֆինանսական և եկեղեցական կողմեր՝ կենտրոնանալով միայն քաղաքականության պատմության վրա։ Ըստ էության՝ նա ընդհանրապես չի օգտագործել հուշեր՝ որպես քիչ հավաստի աղբյուր, և հիմնականում հիմնվել է ժամանակակից թերթերի և հսկայական քանակությամբ արխիվային նյութերի վրա։ Նա փորձել է իր աշխատություններով ցույց տալ, թե ինչպես պատմական մեթոդները օգտագործել
կրքերով և լեգենդներով աղավաղված դարերի ուսումնասիրման համար։
1924 թվականի դեկտեմբերի 6-ից դարձել է Ռուսաստանի գիտությունների ակադեմիայի թղթակից անդամ՝ պատմական գիտությունների ուղվածությամբ, ապա՝ ԽՍՀՄ ԳԱ թղթակից անդամ։


== Ծանոթագրություններ ==


== Գրականություն ==
«Олар, Франсуа-Виктор-Альфонс»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Олар Франсуа Виктор Альфонс // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
Արթուր Չիբուխչյան

Արթուր Լյովայի Չիբուխչյան (հոկտեմբերի 6, 1979(1979-10-06), Թբիլիսի, Վրացական ԽՍՀ, ԽՍՀՄ), հայ շախմատիստ, գրոսմայստեր (2009)։
1996-ին Հայաստանի 3-րդ հավաքականի կազմում մասնակցել է Երևանում կայացած համաշխարհային 32-րդ օլիմպիադային։ Լինելով երկրորդ պահեստային խաղացողը` նա անցկացրել է 5 պարտիա, որոնցում տարել է 3 հաղթանակ և կրել 2 պարտություն։
Դառնալով «Գյումրի-2009» միջազգային մրցաշարի երկրորդ մրցանակակիր և երրորդ անգամ լրացնելով գրոսմայստերի նորման՝ շուտով Հունաստանի Հալկիդիկի քաղաքում կայացած ՖԻԴԵ-ի 80-րդ նստաշրջանում արժանացավ այդ կոչմանը։
2014 թ. փետրվարին Թբիլիսիում կայացած շրջանաձև մրցաշարում զբաղեցրել է 3-րդ հորիզոնականը։
Վերջին տարիներին կատարում է նաև մարզչական գործունեություն։ 2011 թ. օգոստոսին Հայաստանի շախմատի ֆեդերացիայի որոշմամբ նշանակվել է Հայաստանի շախմատի կանանց հավաքականի մարզիչ։


== Վարկանիշի փոփոխության գրաֆիկ ==


== Արտաքին հղումներ ==
Արթուր Չիբուխչյանի անձնական քարտը ՖԻԴԵ-ի կայքում (անգլ.)
Արթուր Չիբուխչյանի պարտիաները chessgames.com կայքում (անգլ.)
Արթուր Չիբուխչյանի անձնական քարտը 365chess.com կայքում (անգլ.)


== Ծանոթագրություններ ==
Գլուբոկի (այլ կիրառումներ)

Գլուբոկի, կարող է վերաբերել՝

Գլուբոկի - գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում
Գլուբոկի - ավան Ռուսաստանի Դաշնության Ռոստովի մարզի Կամենսկի շրջանում
Գլուբոկի - ավան Ռուսաստանի Դաշնության Կրասնոդարի երկրամասի Նովոկուբանսկի շրջանում
(4863) Յասուտանի

(4863) Յասուտանի (անգլ.՝ Yasutani), աստերոիդ աստերոիդների հիմնական գոտում։ Հայտնաբերվել է 1987 թվականի նոյեմբերի 13-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,850009 ա. մ., առավելագույնը մոտենում է 2,7941 ա. մ. հեռավորության վրա և հեռանում 2,906 ա. մ.։ Արեգակի շուրջ մեկ ամբողջական պտույտ է կատարում 1757,39 երկրային օրվա ընթացքում, իր ուղեծրով շարժվելով միջինում 0,204849 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4863) Յասուտանի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գյուզիկ

Գյուզիկ, գյուղ Արևմտյան Հայաստանում, Վանի վիլայեթի Աղբակի գավառում։


== Բնակչություն ==
XX դարի սկզբին ուներ քրդական Պինյանիշ աշիրեթին պատկանող 15 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ժաֆրե

Ժաֆրե (իսպ.՝ Jafre), մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշ Էմպորդա շրջանում։ Տարածքը կազմում է՝ 6,72 կմ2։ Բնակչությունը՝ 432 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página oficial del Ayuntamiento de Jafre
Información de la Generalidad de Cataluña Archived 2007-09-29 at the Wayback Machine.
Información del Instituto de Estadística de Cataluña
Página no oficial de Jafre
Թելոֆազ

Թելոֆազ (հունարեն՝ τελος՝ վերջին և φάσις՝փուլ բառերից), կորիզավորների կորիզակիսման փուլերից։
Թելոֆազը հաջորդում է մետաֆազին։ Թելոֆազում բևեռներում հավաքված քրոմասոմները ապապարուրվում են և դառնում անտեսանելի, ձևավորվում է բջջակենտրոնը, կորիզաթաղանթը, կորիզակը, լրիվ վերականգնվում է ինտերֆազին բնորոշ կորիզի կառուցվածքը։ Անհետանում են բաժանման իլիկի թելիկները։ Այնուհետև ցիտոպլազման բաժանվում է, և ձևավորվում են երկու դուստր բջիջներ, որոնցից յուրաքանչյուրն ունենում է քրոմոսոմների դիպլոիդ հավաքակազմ։ Գենետիկական տեղեկատվությունը դուստր բջիջներում բաշխվում է համաչափ։
Թելոֆազի ընթացքում պրոֆազի և պրոմետաֆազի երևույթները շրջվում են։ Երկու դուստ կորիզները ձևավորում են երկու դուստր քրոմոսոմ և կորիզաթիթեղների ֆոսֆատազ դիֆոսֆորիլատը յուրաքանչյուր կորիզի շուրջը ձևավորում է կորիզային ծրարներ՝ ծնողական կորիզային ծրարի բաղադրամասերի հիման վրա։ Այս գործընթացի վերաբերյալ կա երկու տեսություն՝ 

Վեզիկուլների ձուլում - երբ կորիզաթաղանթի բաղադրամասերը ձուլվում են կորիզաթաղանթը վերստեղծելու համար։
Էնդոպլազմային ցանցի վերափոխում - երբ էնդոպլազմային ցանցի այն հատվածները, որոնք պարունակում են կլանված կորիզաթաղանթը վերափոխվում է՝ դառնալով կորիզաթաղանթ։Թելոֆազը կազմում է բջջային ցիկլի ընդհանուր տևողության շուրջ 2%-ը։ Ցիտոկինեզը սովորաբար սկսում է ուշ թելոֆազից առաջ։


== Ծանոթագրություններ ==
Արրի (Սոմի գավառ)

Արրի (ֆր.՝  Arry), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 193 մարդ, բնակչության խտությունը` 26.29: Բնակավայրը զբաղեցնում է 7.34 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ հյուսիս, Ամյեն քաղաքից 60 կմ հյուսիս-արևմուտք։


== Բնակչություն ==


== Տնտեսություն ==
2010 թվականին կար 113 աշխատունակ (15-64 տարեկան) բնակիչ, որոնցից ակտիվ էին 81-ը, իսկ ոչ ակտիվները` 32։ Ակտիվության ցուցանիշը կազմում է 71,7 %։ 81 աշխատունակ մարդկանցից աշխատել է 68 անձ (35 տղամարդ և 33 կին)։ Գործազուրկ են եղել 13 անձ (5 տղամարդ և 8 կին)։ 32 անաշխատունակներից 8 եղել են աշակերտներ կամ ուսանողներ, 9-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սիտկա

Սիտկա (ռուս.՝ Сытка), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Վաշկա գետի ձախ ափին՝37 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000048501
Հիդրոլոգիական ուսումնասիրությունների կոդը - 103004850
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տաք ձյուն

Տաք ձյուն (ռուս.՝ «Горячий снег»), Յուրի Բոնդարևի 1970 թվականի վեպը, որի գործողությունները տեղի են ունենում Ստալինգրադի մոտ 1942 թվականի դեկտեմբերին։ Ստեղծագործության հիմքում ընկած են իրական պատմական իրադարձություններ՝ ֆելդմարշալ Մանշթայնի գերմանական «Դոն» բանակային խմբի փորձը՝ շրջափակումից ազատել Ստալինգրադի տակ շրջափակված Պաուլյուսի 6-րդ բանակը։ Վեպում նկարագրված ճակատամարտը որոշել է Ստալինգրադի ճակատամարտի արդյունքը։ Ռեժիսոր Գաբրիել Եղիազարովը վեպի հիման վրա բեմադրել է համանուն ֆիլմը։


== Սյուժե ==
Հրամանատար, լեյտենանտ Դրոզդովսկու մարտկոցի հրամանատարությամբ (դասակների հրամանատարներ են հրետանային ուսումնարանի համակուրսեցիներ՝ լեյտենանտ Կուզնեցովը և Դավլաթյանը) երկու հրետանային դասակներին, որոնք որպես հակատանկային ուժեղացում հանձնվել են մայոր Չերեպանովի հրաձգային գնդին և Խոխլովի  առանձին տանկային գնդին (որպես պահեստազոր), պետք է կատարեն հրամանատարի հրամանը՝ ամրանալ Միշկովա գետի սահմանին, որպեսզի զսպեն Մանշթայնի գերմանական տանկային ստորաբաժանումների հարձակումը, որոնք շարժվում են դեպի Ստալինգրադի մոտ շրջափակված Պաուլյուսի բանակը (57-րդ տանկային կորպուսի չորս դիվիզիաներով, այդ թվում՝ երկու տանկային՝ 400-450 գերմանական տանկերով)։ Բանակի հրետանու պետ գեներալ Լոմիձեի ողջ հրետանին, բացառությամբ բանակայինի, հրամանատարի հրամանով փոխանցվում է հետևակի՝ գերմանական տանկերի հարձակումը հետ մղելու համար։
Կռվից հետո Կուզնեցովի դասակից մնացել է երեք մարդ՝ չհաշված նրան, և մեկ հրանոթ։ Մարտիկներն հետ են մղում Վերմախտի տանկերի հարձակումը ավելի քան մեկ օր։ Նրանք հայտնվում են շրջափակման մեջ, մնում են ընդամենը 7 արկերով, որոնք հաջողվել է գտնել տանկի ճզմախ երկրորդ թնդանոթի մոտ։ Բայց հրետանավորները կարողանում են դիմանալ մինչև այն պահը, երբ խորհրդային զորքերն անցնում են հակահարձակման և հետ շպրտում գերմանացիներին։
Ճակատամարտի ֆոնին բացահայտվում են երկու լեյտենանտների միջև բարդ հարաբերությունները, որոնք բնավորությամբ բոլորովին տարբեր մարդիկ են։ Լեյտենանտ Դրոզդովսկին երազում է սխրանքներ կատարել, ցանկանում է հերոս դառնալ։ Սակայն, որպես հետևանք, ճակատամարտի հերոս վիճակված է դառնալ ոչ թե նրան, այլ Կուզնեցովին։
Միաժամանակ ներկայացվում է այն մարդկանց մասին, որոնք անմիջականորեն չեն մասնակցել ճակատամարտին, բայց անմիջական կապ ունեն նրա հետ՝ բանակի հրամանատար գեներալ Բեսոնովի, գնդապետ կոմիսար Վեսնինի, որը հոգով ցավում է իր ենթակաների համար, դեռևս վերջերս գումարտակի նախկին հրամանատար դիվիզիայի հրամանատար գնդապետ Դեևի, հակահետախուզության պետ գնդապետ Օսինեի մասին։ «Տարբեր աշխարհների» մարդիկ՝ կադրային զինվորականներ ու քաղաքական կոմիսար, հայտնվում են մի լծի մեջ, որոնց միավորում է ճակատամարտի ելքի ընդհանուր պատասխանատվությանը։


== Փաստեր ==
2013 թվականին վեպը ներառվել է «100 գիրք» ցանկում, որոնք աշակերտներին առաջարկել է ՌԴ կրթության և գիտության նախարարությունը՝ ինքնուրույն ընթերցելու համար։


== Ծանոթագրություններ ==
Իվաչևո (գյուղ, Լուխովիցկի շրջան)

Անվան այլ կիրառումների համար տե՛ս՝ ԻվաչևոԻվաչևո (ռուս.՝ Ивачево), գյուղ Ռուսաստանի, Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աննայի համալսարան

Աննայի համալսարան, տեխնիկական համալսարան Հնդկաստանի Թամիլ Նադու նահանգում։ Համալսարանը գլխավոր կամպուսը տեղակայված է Չեննայ քաղաքում։ Ստեղծվել է 1978 թվականի սեպտեմբերի 4-ին։ Անվանումը ստացել է Աննա Դուրայի՝ նահանգի գլխավոր նախարարի պատվին։ 2001 թվականին համալսարանի կազմի մեջ են մտնում Թամիլ Նադուի բոլոր ինժեներական քոլեջները, 2007 թվականին բաժանվել է վեց շրջանային համալսարան-մասնաճյուղերի։ 2011 թվականի սեպտեմբերի 14-ին բոլոր մասնաճյուղերը կրկին միավորվել են Թամիլ Նադուի ինժեներական կազմավորման մեջ։


== Պատմություն ==
Աննայի տեխնոլոգիական համալսարանը ստեղծվել է 1978 թվականի սեպտեմբերի 4-ի Թամիլ Նադու նահանգի կառավարության որոշմամբ։ Նոր համալսարանը կազմակորվել է Մադրասի համալսարանի ինժեներա-տեխնոլոգիական ֆակուլտետի բազայի վրա և կազմված է եղել չորս ինստիտուտներից՝ Գուինդիի ինժեներական քոլեջից, Ալահապայի տեխնոլոգիական քոլեջից, Մադրասի տեխնոլոգիական ինստիտուտից ու Ճարտարապետության և քաղաքական պլանավորման դպրոցից։ 1982 թվականին համալսարանը ստացել է ներկայիս անվանումը՝ Աննայի համալսարան։
2001 թվականին Աննայի համալսարանի մասին որոշման ուղղումների համապատասխան բուհի կազմում են մտել Թամիլ Նադուի բոլոր ինժեներական քոլեջները՝ վեց պետական տեխնիկական քոլեջներ, պետական առաջկցությամբ երեք մասնավոր ինստիտուտներ և 426 ինքնավար քոլեջներ։ 2007 թվականի փետրվարի 1-ին նահանգի կառավարության որոշմամբ համալսարանը բաժանվել է վեց համալսարանների՝ Չեննայի Աննայի համալսարանի, Չեննայի Աննայի տեխնոլոգիական համալսարանի, Տիրուչիրապալիի Աննայի տեխնոլոգիական համալսարանի, Կոիմբատուրայի Աննայի տեխնոլոգիական համալսարանի, Տիրունելվելիի Աննայի տեխնոլոգիական համալսարանի և Մուդրայի Աննայի տեխնոլոգիական համալսարանի։ Նոր կառուցվածքների ստեղծումը պաշտոնապես ընդունվել է 2010 թվականին։ 2011 թվականի սեպտեմբերի 14-ին որոշ է ընդունվել, որով բոլոր ինստիտուտները միավորվում են մեկ միասնական կոմպլեքսի մեջ, սակայն 2012 թվականի օգոստոսին համալսարանները կրկին սկսել են անջատ գործել։


== Ընդունելություն ==
Մինչև 2006 թվականն ընդունման հիմք էր համարվում Թամիլ Նադուի ընդհանուր ընդունելության քննության արդյունքները (TNPC EE): 2007 թվականից սկսած ուսանողները բուհ են ընդունվում ավագ դպրոցի գնահատականներով։


== Առարկաներ ==
Համալսարանը տեխնիկայի և տեխնոլոգիայի ոլորտում առաջարկում է տարբեր կուրսեր, ուսուցումն իրականացվում է մասնագիտացված քոլեջներում։ Ուսումնական տարին բաղկացած է երկու կիսամյակներից։ Յուրաքանչոյւր տարի համալսարանն իրականացնում է քննություններ։ Առաջին կիսամյակից հետո ուսանողները հունվարին քննություններ են հանձնում։


== Քոլեջներ ==
Համալսարանի գլխավոր կամպուսը տեղակայված է Չեննայ քաղաքում և զբաղեցնում է 185 հեկտար տարածք։ Այստեղ տեղակայված են Գուինդիի ինժեներական քոլեջը, Ալահապայի տեխնոլոգիական քոլեջը, Ճարտարապետության և քաղաքական պլանավորման դպրոցը, Մադրասի համալսարանի երեք տեխնիկական ամբիոններ։ Երկրորդ կամպուսը տեղակայված է Չրոմպետեում, այն զբաղեցնում է Մադրասի տեխնոլոգիական ինստիտուտը։
Համալսարանի մասնաճյուղերը գտնվում են Կոիմբատորում, Տիրուչիրապալիում, Մուդրայում և Տիրունելվելիում։


== Ծանոթագրություններ ==


== Արտաքին հղումներ ==
Պաշտոնական կայք
Բաշ-Շիդի

Բաշ-Շիդի (ռուս.՝ Баш-Шиды, բաշկիրերեն՝ Баш-Шиҙе), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 283 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (523)

Ձեռագրի անվանումը (523), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 523 թվի տակ։ Ձեռագիրը գրվել է 18-րդ դարում, ենթադրաբար 1702 թվականին ենթադրաբար Մելքոն սարկավագ գրիչի կողմից։ Գրված է թղթի վրա, որը ունի 16․5x12 չափս։ Ձեռագիրը կազմված է 177 թերթից։ Գրված է միասյուն, նոտրգրով։ Կազմը` կաշեպատ տախտակ։ Հիշատակարաններ՝ գրչի՝ 69բ, կնիք՝ 169բ (1702 թվական, Մելքոն սարկավագ)։


== Բովանդակություն ==
Քաղուածք յԱռաքինութևանց վասն հաւատոյ։
Անճէլուսի Պաչուքէլւոյ Ընթերցուածք բարոյականք ի վերայ Յունան մարգարէի։
Քարոզ Մեծի ուրբաթին։
Քաղուածք յայլ և այլ գրոց յաղագս մոլորութեանց։
Ներս․ Լամբրոնացւոյ Յաղագս տնօրինութեանն Քրիստոսի։
Տաղք (Մկր․ Նաղաշ, Մարտ․Ղրիմեցի, Երևմիա, Սուքիաս վրդ․, Աւեաիք,անանունք)։


== Ծանոթագրություններ ==
(9844) Օտանի

(9844) Օտանի (անգլ.՝ Otani), աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 23-ին Յոշիո Կուշիդայի և Օսամու Մուրամացուի կողմից Յացուգատակեյում։
Միջին հեռավորությունը Արեգակից կազմում է 2,697844 ա. մ., առավելագույնը մոտենում է 2,1056 ա. մ. հեռավորության վրա և հեռանում 3,29 ա. մ.։ Արեգակի շուրջ մեկ ամբողջական պտույտ է կատարում 1618,54 երկրային օրվա ընթացքում, իր ուղեծրով շարժվելով միջինում 0,222423 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9844) Օտանի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռիուգե-Սուուրյարվ

Ռիուգե-Սուուրյարվ (էստ․՝ Rõuge Suurjärv), քաղցրահամ լիճ Էստոնիայի Վիրումաա նահանգի Ռիուգե շրջանում, երկրի հարավ-արևելքում։ Հաանյա բարձրավայրից հյուսիս արևմուտք։
Ռիուգե-Սուուրյարվը Էստոնիայի ամենախորը լիճն է (38 մ), միջին խորությունը կազմում է 11,9 մ, իսկ մակերեսը՝ 13,5 հա։ Սնուցվում է աղբյուրներից։
Հանրաճանաչ հանգստի վայր է։ Լճի ափին, Ռիուգե գյուղում է գտնվում Սբ. Մարիայի եկեղեցին (XVIII դար)։ Ոչ հեռու են գտնվում հինավուրց Ռիուգե քաղաքատեղին (VI - XI դդ.)։